Dôležité právne oznámenie

|

52008PC0343

Návrh rozhodnutie Rady o rovnocennosti množiteľského materiálu lesných kultúr produkovaného v tretích krajinách  /* KOM/2008/0343 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 10.6.2008KOM(2008) 343 v konečnom zneníNávrhROZHODNUTIE RADYo rovnocennosti množiteľského materiálu lesných kultúr produkovaného v tretích krajinách(predložený Komisiou)DÔVODOVÁ SPRÁVAPodľa smernice Rady 1999/105/ES z 22. decembra 1999 o uvádzaní množiteľského materiálu lesných kultúr na trh Rada určí, či množiteľský materiál lesných kultúr produkovaný v tretej krajine poskytuje rovnaké záruky týkajúce sa schvaľovania jeho základného materiálu a opatrení vykonávaných v rámci jeho produkcie určenej na obchodovanie, aké poskytuje množiteľský materiál lesných kultúr produkovaný v Spoločenstve, ktorý je v súlade s ustanoveniami tejto smernice.Rada okrem toho určí druhy, typy základného materiálu a kategórie množiteľského materiálu lesných kultúr, spolu s regiónmi miesta pôvodu k nemu prislúchajúcimi, ktorý možno povoliť na účely predaja v Spoločenstve podľa článku 19 ods. 1.Rada OECD prijala v júli 2007 systém certifikácie množiteľského materiálu lesných kultúr v medzinárodnom obchode (systém OECD pre semená lesných kultúr a lesné rastliny).Z preskúmania týchto pravidiel vyplynulo, že podmienky schvaľovania základného materiálu spĺňajú požiadavky stanovené v smernici 1999/105/ES. Okrem toho pravidlá týchto tretích krajín poskytujú s výnimkou podmienok týkajúcich sa kvality semien, druhovej čistoty a kvality sadiva rovnaké záruky s ohľadom na podmienky vzťahujúce sa na semená a sadivo kategórií „identifikovaný zdroj“ a „selektovaný“ ako záruky stanovené v smernici 1999/105/ES. Z toho vyplýva, že pravidlá certifikácie materiálu lesných kultúr kategórií „identifikovaný zdroj“ a „selektovaný“ platné v Kanade, Nórsku, Švajčiarsku, Turecku a Spojených štátoch amerických by sa mali považovať za rovnocenné s pravidlami stanovenými v smernici 1999/105/ES, ak sú splnené doplňujúce podmienky týkajúce sa semien a sadiva.Cieľom predkladaného návrhu je vytvoriť systém rovnocennosti pre dovoz množiteľského materiálu lesných kultúr s jasnými pravidlami a nahradiť dočasný systém, podľa ktorého môžu členské štáty prijímať individuálne rozhodnutia o dovoze tohto materiálu.NávrhROZHODNUTIE RADYo rovnocennosti množiteľského materiálu lesných kultúr produkovaného v tretích krajináchRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na smernicu Rady 1999/105/ES z 22. decembra 1999 o uvádzaní množiteľského materiálu lesných kultúr na trh[1], a najmä na jej článok 19 ods. 1 a ods. 2,so zreteľom na návrh Komisie[2],keďže:(1) Podľa pravidiel certifikácie množiteľského materiálu lesných kultúr platných v Kanade, Nórsku, Švajčiarsku, Turecku a Spojených štátoch amerických sa pri zbere a spracovaní semien a pri produkcii sadiva vykonáva úradná kontrola v teréne.(2) Podľa týchto pravidiel musia byť systémy schvaľovania a registrácie základného materiálu a následná produkcia množiteľského materiálu z tohto základného materiálu v súlade so systémom OECD pre certifikáciu množiteľského materiálu lesných kultúr v medzinárodnom obchode (systém OECD pre semená lesných kultúr a lesné rastliny). Okrem toho tieto pravidlá obsahujú požiadavku, aby boli semená a sadivo kategórií „identifikovaný zdroj“ a „selektovaný“ úradne osvedčené a balenia semien úradne uzatvorené v súlade so systémom OECD pre semená lesných kultúr a lesné rastliny.(3) Z preskúmania týchto pravidiel vyplynulo, že podmienky schvaľovania základného materiálu spĺňajú požiadavky stanovené v smernici 1999/105/ES. Okrem toho pravidlá týchto tretích krajín poskytujú s výnimkou podmienok týkajúcich sa kvality semien, druhovej čistoty a kvality sadiva rovnaké záruky s ohľadom na podmienky vzťahujúce sa na semená a sadivo kategórií „identifikovaný zdroj“ a „selektovaný“ ako záruky stanovené v smernici 1999/105/ES. Z toho vyplýva, že pravidlá certifikácie materiálu lesných kultúr kategórií „identifikovaný zdroj“ a „selektovaný“ platné v Kanade, Nórsku, Švajčiarsku, Turecku a Spojených štátoch amerických by sa mali považovať za rovnocenné s pravidlami stanovenými v smernici 1999/105/ES, ak sú splnené doplňujúce podmienky týkajúce sa semien a sadiva.(4) Pravidlá uvedených tretích krajín sa však nemôžu považovať za rovnocenné v prípade kategórií „kvalifikovaný“ a „testovaný“, na ktoré sa systém OECD pre semená lesných kultúr a lesné rastliny neuplatňuje. Preto je vhodné rozsah pôsobnosti tohto rozhodnutia o rovnocennosti obmedziť na množiteľský materiál zaradený do kategórií „identifikovaný zdroj“ a „selektovaný“.(5) V tomto rozhodnutí by sa mali používať definície stanovené v smernici 1999/105/ES, aby sa zabezpečil súlad obidvoch právnych aktov.(6) Materiál lesných kultúr v zmysle tohto rozhodnutia by mal spĺňať rastlinno-lekárske podmienky stanovené v smernici 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva[3].(7) Je vhodné, aby doplňujúce podmienky pre semená a sadivo týkajúce sa kvality a druhovej čistoty stanovené v tomto rozhodnutí zodpovedali podmienkam stanoveným v smernici 1999/105/ES.(8) S cieľom zabezpečiť úroveň vysledovateľnosti, ktorá by bola rovnaká ako úroveň stanovená v smernici 1999/105/ES, je vhodné do tohto rozhodnutia zahrnúť pravidlá vystavovania listu o pôvode pre semená a sadivo pri vstupe do Spoločenstva. Tento list o pôvode by sa mal zakladať na úradnom certifikáte OECD o mieste pôvodu a malo by sa v ňom uvádzať, že materiál je dovážaný v rámci systému rovnocennosti .(9) V budúcnosti by mali byť určité časti príloh k tomuto rozhodnutiu aktualizované s cieľom zabezpečiť, aby sa na dovážané semená vzťahovali požiadavky rovnocenné so všetkými novými predpismi, ktoré sa môžu zaviesť. Tieto zmeny a doplnenia by mali byť prijaté v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu[4].PRIJALA TOTO ROZHODNUTIE:Článok 1 Rozsah pôsobnosti a definície1. V tomto rozhodnutí sa stanovujú podmienky, za ktorých sa do Spoločenstva dováža množiteľský materiál lesných kultúr kategórií „identifikovaný zdroj“ a „selektovaný“ produkovaný v tretej krajine uvedenej v prílohe I k tomuto rozhodnutiu.Uplatňuje sa za predpokladu, že sú splnené podmienky stanovené v smernici 2000/29/ES.2. V tomto rozhodnutí sa uplatňujú definície stanovené v smernici 1999/105/ES.Článok 2Rovnocennosť1. Systémy schvaľovania a registrácie základného materiálu a následná produkcia množiteľského materiálu z tohto základného materiálu pod kontrolou orgánov uvedených v prílohe I k tomuto rozhodnutiu alebo pod úradným dohľadom týchto orgánov, ktoré sa používajú v tretích krajinách zaradených do zoznamu v uvedenej prílohe, sa považujú za rovnocenné so systémami, ktoré používajú členské štáty v súlade so smernicou 1999/105/ES.2. Semená a sadivo kategórií „identifikovaný zdroj“ a „selektovaný“ druhov uvedených v prílohe I k smernici 1999/105/ES produkované v tretích krajinách uvedených v prílohe I k tomuto rozhodnutiu a úradne certifikované orgánmi uvedenými v rovnakej prílohe sa považujú za rovnocenné so semenami a sadivom v zmysle smernice 1999/105/EC, ak spĺňajú podmienky stanovené v prílohe II.Článok 3List o pôvodePri vstupe semien a sadiva do Spoločenstva informuje dodávateľ, ktorý tento materiál dováža, o tomto dovoze úradný orgán príslušného členského štátu. Pred uvedením materiálu na trh vystaví úradný orgán list o pôvode na základe úradného certifikátu OECD o mieste pôvodu.V liste o pôvode sa uvádza, že materiál sa doviezol v rámci systému rovnocennosti .Článok 4 Zmena a doplnenie prílohZmeny a doplnenia príloh, s výnimkou tých, ktoré sa vzťahujú na prvý stĺpec tabuľky v prílohe I, sa prijímajú v súlade s postupom uvedeným v článku 5 ods. 2.Článok 5Výbor1. Komisii pomáha Stály výbor pre osivá a množiteľský materiál pre poľnohospodárstvo, záhradníctvo a lesníctvo zriadený článkom 1 rozhodnutia Rady 66/399/EHS[5] (ďalej len „výbor“).2. Ak sa odkazuje na tento odsek, uplatňujú sa články 4 a 7 rozhodnutia 1999/468/ES.Lehota stanovená v článku 4 ods. 3 rozhodnutia 1999/468/ES je jeden mesiac.3. Výbor prijme vlastný rokovací poriadok.Článok 6Nadobudnutie účinnostiToto rozhodnutie sa uplatňuje od 1. januára 2009.Článok 7Toto rozhodnutie je určené členským štátom.V BruseliZa RadupredsedaPRÍLOHA IKrajiny a orgányKrajina (*) | Orgán zodpovedný za schvaľovanie a kontrolu produkcie |1 | 2 |CA | National Forest Genetic Resource Centre Natural Resources Canada Canadian Forest Service-Atlantic Fredericton, Net Brunswick |CH | Federal Office for Environment (FOEN) Department pf the Environment, Transport, Energy and Communications (UVEK) Forest Division Federal Plant Protection Service Birmensdorf |NO | Norwegian Forest Research Institute Aas |TR | Ministry of Forestry Forest Tree Seeds and Tree Breeding Research Directorate Orman Bak awligi Arastima Planlama ve Koord. Dai. Bsk. Orman Genel Müdürlügü, 2N° lu Bina GAZI- ANKARA |US | National Tree Seed Laboratory USDA Forest Service Purdue University West Lafayette, Indiana |(*) CA – Kanada, CH – Švajčiarsko, NO – Nórsko, TR – Turecko, US – Spojené štáty americkéPRÍLOHA IIA. Požiadavky na semená produkované v tretích krajinách1. Semená sa úradne osvedčujú ako materiál pochádzajúci zo schváleného základného materiálu a balenia musia byť uzatvorené v súlade s vnútroštátnymi predpismi pre uplatňovanie systému OECD pre semená lesných kultúr a lesné rastliny. Na každú dávku semien sa pripojí úradné označenie OECD a sprevádza ju buď kópia úradného certifikátu OECD o mieste pôvodu alebo doklad dodávateľa obsahujúci všetky informácie zahrnuté v úradnom certifikáte OECD o mieste pôvodu a meno dodávateľa.2. V prípade semien musí označenie OECD alebo doklad dodávateľa obsahovať aj tieto doplňujúce informácie, ktoré boli podľa možnosti zistené medzinárodne uznávanými postupmi:a) čistota: percentuálny hmotnostný podiel čistých semien, iných semien a neaktívnej hmoty výrobku predávaného ako dávka semien;b) percento klíčivosti čistých semien, alebo, ak percento klíčivosti nemožno stanoviť alebo takéto stanovenie nie je praktické, percento životaschopnosti stanovené uvedenou špecifikovanou metódou;c) hmotnosť 1000 čistých semien;d) počet klíčenia schopných semien na kilogram výrobku predávaného ako semená, alebo, ak tento počet nemožno stanoviť alebo takéto stanovenie nie je praktické, počet životaschopných semien na kilogram.3. Odchylne od odseku 2 môže uvedené doplňujúce informácie týkajúce sa testovania semien pomocou medzinárodne uznávaných postupov poskytnúť dodávateľ, ktorý semená dováža pred prvým uvedením na trh v Spoločenstve.4. Aby boli semená z aktuálnej úrody rýchlo k dispozícii, semená môže uvádzať na trh dodávateľ, ktorý ich dováža, až po prvého odberateľa, aj keď nie sú splnené všetky podmienky stanovené v ods. 2 písm. b) a d) tejto prílohy. Dodávateľ, ktorý uvedený materiál dováža, musí čo najskôr potvrdiť dodržiavanie podmienok stanovených v odseku 2 písm. b) a d).5. Na malé množstvo semien podľa definície uvedenej v nariadení Komisie (ES) č. 2301/2002 z 20. decembra 2002, ktorým sa stanovujú podrobné pravidlá uplatňovania smernice Rady 1999/105/ES so zreteľom na definíciu malých množstiev osív[6], sa požiadavky stanovené v ods. 2 písm. b) a d) nevzťahujú.6. Dávka semien dosahuje úroveň druhovej čistoty minimálne 99 %. V prípade blízko príbuzných druhov okrem umelých hybridov sa však druhová čistota príslušnej dávky plodov alebo semien, ak nedosahuje 99 %, uvádza na označení alebo v doklade dodávateľa.7. Odchylne od odseku 1 môže primerané množstvo semien pochádzať z neschváleného základného materiálu, ak:a) je určené na testy, vedecké účely alebo uchovanie genetických zdrojov;b) sa v prípade semenných jednotiek jednoznačne preukáže, že nie sú určené na účely lesníctva.B. Požiadavky na sadivo produkované v tretích krajinách1. Sadivo sa produkuje v škôlke registrovanej orgánmi uvedenými v prílohe I k tomuto rozhodnutiu alebo pod úradným dohľadom týchto orgánov v tretej krajine. Na každú zásielku sa pripojí označenie OECD a sprevádza ju buď kópia úradného certifikátu OECD o mieste pôvodu alebo doklad dodávateľa obsahujúci všetky informácie zahrnuté v úradnom certifikáte OECD o mieste pôvodu a meno dodávateľa.2. Sadivo spĺňa požiadavky stanovené v časti D prílohy VII k smernici 1999/105/ES.3. Sadivo určené na predaj konečným používateľom v regiónoch so stredomorským podnebím musí spĺňať požiadavky stanovené v časti E prílohy VII k smernici 1999/105/ES.[1] Ú. v. ES L 11, 15.1.2000, s. 17. Smernica naposledy zmenená a doplnená rozhodnutím Komisie 2007/527/ES (Ú. v. EÚ L 194, 26.7.2007, s. 9).[2] Ú. v. ES C 199, 14.7.1999, s. 1.[3] Ú. v. ES L 169, 10.7.2000, s. 1. Smernica naposledy zmenená a doplnená smernicou 2007/41/ES (Ú. v. EÚ L 169, 29.6.2007, s. 51).[4] Ú. v. ES L 184, 17.7.1999, s. 23. Rozhodnutie naposledy zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).[5] Ú. v. ES 125, 11.7.1966, s. 2289/66.[6] Ú. v. ES L 348, 21.12.2002, s. 75–77.


Dôležité právne oznámenie

|

52009PC0613

Návrh rozhodnutie Rady ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu MIR604 (SYN-IR6Ø4-5), sú z nej zložené alebo vyrobené  /* KOM/2009/0613 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 30.10.2009KOM(2009)613 v konečnom zneníNávrhROZHODNUTIE RADYktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu MIR604 (SYN-IR6Ø4-5), sú z nej zložené alebo vyrobenéDÔVODOVÁ SPRÁVAPripojený návrh rozhodnutia Rady sa týka potravín a krmív, ktoré obsahujú geneticky modifikovanú kukuricu MIR604, sú z nej zložené alebo vyrobené, v súvislosti s ktorými spoločnosť Syngenta Seeds S.A.S. predložila 23. decembra 2004 príslušnému orgánu Spojeného kráľovstva žiadosť o umiestnenie na trh podľa nariadenia (ES) č. 1829/2003 o geneticky modifikovaných potravinách a krmivách.Priložený návrh sa vzťahuje aj na umiestnenie na trh iných produktov, ktoré obsahujú kukuricu MIR604 a sú z nej zložené, na účely rovnakého použitia ako akákoľvek iná kukurica, s výnimkou kultivácie.Dňa 21. júla 2009 vydal Európsky úrad pre bezpečnosť potravín (European Food Safety Authority, ďalej len „EFSA“) priaznivé stanovisko v súlade s článkami 6 a 18 nariadenia (ES) č. 1829/2003 a dospel k záveru, že umiestnenie na trh produktov, ktoré obsahujú geneticky modifikovanú kukuricu MIR604, sú z nej zložené alebo vyrobené, opísaných v uvedenej žiadosti, pravdepodobne nebude mať v súvislosti s ich plánovaným použitím nepriaznivý vplyv na ľudské zdravie, zdravie zvierat ani na životné prostredie.Na základe týchto skutočností bol návrh rozhodnutia Komisie, ktorým sa povoľuje umiestnenie produktov, ktoré obsahujú geneticky modifikovanú kukuricu MIR604, sú z nej zložené alebo vyrobené, na trh Spoločenstva, 19. októbra 2009 predložený na hlasovanie Stálemu výboru pre potravinový reťazec a zdravie zvierat. Výbor nevydal žiadne stanovisko: 11 členských štátov (141 hlasov) sa vyslovilo za prijatie, 10 členských štátov (96 hlasov) hlasovalo proti nemu a 6 členských štátov (108 hlasov) sa zdržalo hlasovania.V dôsledku toho sa podľa článku 35 ods. 2 nariadenia (ES) č. 1829/2003 a v súlade s článkom 5 rozhodnutia Rady 1999/468/ES upraveného rozhodnutím Rady 2006/512/ES od Komisie vyžaduje, aby Rade predložila návrh týkajúci sa opatrení, ktoré sa majú prijať (pričom Rada má tri mesiace na to, aby rozhodla kvalifikovanou väčšinou), a aby informovala Parlament.NávrhROZHODNUTIE RADYktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu MIR604 (SYN-IR6Ø4-5), sú z nej zložené alebo vyrobené(Text s významom pre EHP)RADA EURÓPSKYH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách[1], a najmä na jeho článok 7 ods. 3 a článok 19 ods. 3,so zreteľom na návrh Komisie,keďže:1.  Dňa 23. decembra 2004 predložila spoločnosť Syngenta Seeds S.A.S. v súlade s článkami 5 a 17 nariadenia (ES) č. 1829/2003 príslušnému orgánu Spojeného kráľovstva žiadosť o umiestnenie potravín, zložiek potravín a krmív, ktoré obsahujú kukuricu MIR604, sú z nej zložené alebo vyrobené, na trh (ďalej len „žiadosť“).2.  Žiadosť sa vzťahuje aj na umiestnenie iných produktov, ktoré obsahujú kukuricu MIR604 alebo sú z nej zložené, na trh, na účely rovnakého použitia ako akákoľvek iná kukurica, s výnimkou kultivácie. Preto v súlade s ustanoveniami článku 5 ods. 5 a článku 17 ods. 5 nariadenia (ES) č.1829/2003 zahŕňa údaje a informácie požadované v prílohách III a IV k smernici Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS[2], ako aj informácie a závery z posúdenia rizika vykonaného v súlade so zásadami stanovenými v prílohe II k smernici 2001/18/ES. Zahŕňa takisto plán monitorovania účinkov na životné prostredie podľa prílohy VII k smernici 2001/18/ES.3.  Dňa 21. júla 2009 vydal Európsky úrad pre bezpečnosť potravín (European Food Safety Authority, ďalej len „EFSA“) priaznivé stanovisko v súlade s článkami 6 a 18 nariadenia (ES) č. 1829/2003 a dospel k záveru, že umiestnenie na trh produktov, ktoré obsahujú geneticky modifikovanú kukuricu MIR604, sú z nej zložené alebo vyrobené, opísaných v uvedenej žiadosti (ďalej len „produkty“), pravdepodobne nebude mať v súvislosti s ich plánovaným použitím nepriaznivý vplyv na ľudské zdravie, zdravie zvierat ani na životné prostredie[3]. EFSA vo svojom stanovisku zvážil všetky osobitné otázky a obavy, ktoré nastolili členské štáty v rámci konzultácie s príslušnými vnútroštátnymi orgánmi podľa článku 6 ods. 4 a článku 18 ods. 4 uvedeného nariadenia.4.  EFSA dospel vo svojom stanovisku takisto k záveru, že žiadateľom predložený plán monitorovania životného prostredia, ktorého súčasťou je všeobecný plán pozorovania, je v súlade s plánovaným použitím uvedených produktov.5.  Vzhľadom na tieto skutočnosti by sa pre tieto produkty malo udeliť povolenie.6.  Podľa nariadenia Komisie (ES) č. 65/2004 zo 14. januára 2004, ktoré zavádza systém vypracovania a prideľovania jednoznačných identifikátorov pre geneticky modifikované organizmy[4], by sa mal každému GMO prideliť jednoznačný identifikátor.7.  Podľa stanoviska EFSA sa zdá, že pre potraviny, zložky potravín a krmivo, ktoré obsahujú kukuricu MIR604, sú z nej zložené alebo vyrobené, sú potrebné len požiadavky špecifického označovania ustanovené v článku 13 ods. 1 a článku 25 ods. 2 nariadenia (ES) č. 1829/2003. Aby sa však zabezpečilo, že uvedené produkty sa budú používať v rámci rozsahu povolenia stanoveného týmto rozhodnutím, malo by byť na označení krmiva, ktoré obsahuje GMO alebo je z nich zložené, a produktov iných ako sú potraviny a krmivo obsahujúce GMO alebo z nich zložené, pre ktoré sa povolenie žiada, jasne uvedené, že tieto produkty sa nesmú používať na kultiváciu.8.  Podobne, na základe stanoviska EFSA uloženie špecifických podmienok alebo obmedzení vzťahujúcich sa na umiestnenie potravín a krmiva na trh a/alebo špecifických podmienok alebo obmedzení vzťahujúcich sa na ich používanie a zaobchádzanie s nimi vrátane požiadaviek monitorovania ich používania po umiestnení na trh alebo osobitných podmienok ochrany špecifických ekosystémov/životného prostredia a/alebo geografických oblastí podľa článku 6 ods. 5 písm. e) a článku 18 ods. 5 písm. e) nariadenia (ES) č.1829/2003 nie je opodstatnené.9.  Všetky relevantné informácie o povolení týchto produktov by sa v súlade s nariadením (ES) č. 1829/2003 mali zapísať do Registra geneticky modifikovaných potravín a krmív Spoločenstva.10.  Článkom 4 ods. 6 nariadenia Európskeho parlamentu a Rady (ES) č. 1830/2003 z 22. septembra 2003 o sledovateľnosti a označovaní geneticky modifikovaných organizmov a sledovateľnosti potravín a krmív vyrobených z geneticky modifikovaných organizmov a ktorým sa mení a dopĺňa smernica 2001/18/ES[5], sa stanovujú požiadavky na označovanie produktov, ktoré obsahujú GMO, alebo sú z nich zložené.11.  Toto rozhodnutie sa oznámi prostredníctvom Informačného strediska pre biologickú bezpečnosť (Biosafety Clearing House) stranám Kartagenského protokolu o biologickej bezpečnosti k Dohovoru o biologickej diverzite podľa článku 9 ods. 1 a článku 15 ods. 2 písm. c) nariadenia Európskeho parlamentu a Rady (ES) č. 1946/2003 z 15. júla 2003 o cezhraničnom pohybe geneticky modifikovaných organizmov[6].12.  Žiadateľ bol oboznámený s opatreniami stanovenými v tomto rozhodnutí.13.  Stály výbor pre potravinový reťazec a zdravie zvierat nevydal stanovisko v lehote stanovenej jeho predsedom,PRIJALA TOTO ROZHODNUTIE:Článok 1 Geneticky modifikovaný organizmus a jednoznačný identifikátorGeneticky modifikovanej kukurici ( Zea mays L.) MIR604 vymedzenej v písm. b) prílohy k tomuto rozhodnutiu sa v súlade s nariadením (ES) č. 65/2004 prideľuje jednoznačný identifikátor SYN-IR6Ø4-5.Článok 2PovolenieNa účely článku 4 ods. 2 a článku 16 ods. 2 nariadenia (ES) č. 1829/2003 sa v súlade s podmienkami vymedzenými v tomto rozhodnutí povoľujú tieto produkty:a) potraviny a zložky potravín, ktoré obsahujú kukuricu SYN-IR6Ø4-5, sú z nej zložené alebo vyrobené;b) krmivo, ktoré obsahuje kukuricu SYN-IR6Ø4-5, je z nej zložené alebo vyrobené;c) produkty iné ako potraviny a krmivo, ktoré obsahujú kukuricu SYN-IR6Ø4-5 alebo sú z nej zložené a sú určené na rovnaké použitie ako akákoľvek iná kukurica, s výnimkou kultivácie.Článok 3 Označenie1. Na účely požiadaviek označovania produktov stanovených v článku 13 ods. 1 a článku 25 ods. 2 nariadenia (ES) č. 1829/2003 a v článku 4 ods. 6 nariadenia (ES) č. 1830/2003 je „názov organizmu“ „kukurica“.2. Na označení produktov obsahujúcich kukuricu SYN-IR6Ø4-5 alebo z nej zložených a v dokumentoch sprevádzajúcich tieto produkty, uvedené v článku 2 písm. b) a c), je uvedené „neurčené na kultiváciu“.Článok 4 Monitorovanie účinkov na životné prostredie1. Držiteľ povolenia zabezpečí zavedenie a implementáciu plánu monitorovania účinkov na životné prostredie podľa písm. h) prílohy.2. Držiteľ povolenia predkladá Komisii výročné správy o implementácii a výsledkoch činností stanovených v pláne monitorovania.Článok 5Register SpoločenstvaInformácie uvedené v prílohe k tomuto rozhodnutiu sa v súlade s článkom 28 nariadenia (ES) č. 1829/2003 zapíšu do Registra Spoločenstva pre geneticky modifikované potraviny a krmivá.Článok 6Držiteľ povoleniaDržiteľ povolenia je spoločnosť Syngenta Seeds S.A.S., Francúzsko, zastupujúca spoločnosť Syngenta Crop Protection AG, Švajčiarsko.Článok 7PlatnosťToto rozhodnutie sa uplatňuje počas 10 rokov od dátumu jeho oznámenia.Článok 8AdresátToto rozhodnutie je učené spoločnosti Syngenta Seeds S.A.S., Chemin de l'Hobit 12, BP 27 – F-31790 Saint-Sauveur – Francúzsko.V BruseliZa RadupredsedaPRÍLOHAa) Žiadateľ a držiteľ povolenia:Názov: Syngenta Seeds S.A.S.Adresa : Chemin de l'Hobit 12, BP 27 – F-31790 Saint-Sauveur – FrancúzskoV mene spoločnosti Syngenta Crop Protection AG - Schwarzwaldallee 215 - CH 4058 Basle - Švajčiarskob) Označenie a špecifikácia produktov:(1) potraviny a zložky potravín, ktoré obsahujú kukuricu SYN-IR6Ø4-5, sú z nej zložené alebo vyrobené;(2) krmivo, ktoré obsahuje kukuricu SYN-IR6Ø4-5, je z nej zložené alebo vyrobené;(3) produkty iné ako potraviny a krmivo, ktoré obsahujú kukuricu SYN-IR6Ø4-5 alebo sú z nej zložené a sú určené na rovnaké použitie ako akákoľvek iná kukurica, s výnimkou kultivácie.Geneticky modifikovaná kukurica SYN-IR6Ø4-5 opísaná v žiadosti vyjadruje bielkovinu Cry3A, ktorá jej dodáva ochranu proti určitým škodlivým chrobákom ( Diabrotica spp.). V genetickom modifikačnom procese sa ako zvoliteľný ukazovateľ použil gén pmi, ktorý umožňuje transformovaným kukuričným bunkám využívať manózu ako jediný zdroj uhlíka.c) Označenie:(1) Na účely požiadaviek osobitného označovania stanovených v článku 13 ods. 1 a článku 25 ods. 2 nariadenia (ES) č. 1829/2003 a v článku 4 ods. 6 nariadenia (ES) č. 1830/2003 je „názov organizmu“ „kukurica“.(2) Na označení produktov obsahujúcich kukuricu SYN-IR6Ø4-5 alebo z nej zložených a v dokumentoch sprevádzajúcich tieto produkty, uvedené v článku 2 písm. b) a c) tohto rozhodnutia, je uvedené „neurčené na kultiváciu“.d) Metóda detekcie:-  Metóda na kvantitatívne stanovenie kukurice SYN-IR6Ø4-5, založená na prípadovo špecifickej a v reálnom čase prebiehajúcej PCR;-  Schválená pre osivá referenčným laboratóriom Spoločenstva zriadeným v zmysle nariadenia (ES) č. 1829/2003 a uverejnená na webovej stránke http://gmo-crl.jrc.ec.europa.eu/statusofdoss.htm;-  Referenčný materiál: ERM®-BF423 prístupný prostredníctvom Spoločného výskumného centra (JRC) Európskej komisie, Inštitútu pre referenčné materiály (IRMM) na webovej stránke: http://www.irmm.jrc.be/html/reference_materials_catalogue/index.htm.e) Jednoznačný identifikátor:SYN-IR6Ø4-5f) Informácie požadované v zmysle prílohy II ku Kartagenskému protokolu o biologickej bezpečnosti k Dohovoru o biologickej diverzite:Stredisko pre biologickú bezpečnosť (Biosafety Clearing-House), záznam ID: pozri [ vyplní sa pri oznámení ].g) Podmienky alebo obmedzenia týkajúce sa umiestnenia týchto výrobkov na trh, ich používania alebo zaobchádzania s nimi:Nevyžadujú sa.h) Plán monitorovaniaPlán monitorovania vplyvov na životné prostredie podľa prílohy VII k smernici 2001/18/ES.[Odkaz: plán uverejnený na internete ]i) Požiadavky týkajúce sa monitorovania používania potravín určených na ľudskú spotrebu po ich umiestnení na trhNevyžadujú sa.Poznámka: Je možné, že odkazy na príslušné dokumenty bude potrebné priebežne upravovať. Tieto úpravy budú verejnosti sprístupnené formou aktualizácie registra Spoločenstva pre geneticky modifikované potraviny a krmivá. [1] Ú. v. EÚ L 268, 18.10.2003, s. 1.[2] Ú. v. ES L 106, 17.4.2001, s. 1.[3] http://registerofquestions.efsa.europa.eu/roqFrontend/questionLoader?question=EFSA-Q-2005-046[4] Ú. v. EÚ L 10, 16.1.2004, s. 5.[5] Ú. v. EÚ L 268, 18.10.2003, s. 24.[6] Ú. v. EÚ L 287, 5.11.2003, s. 1.


Dôležité právne oznámenie

|

52010PC0009

Návrh rozhodnutie Európskeho parlamentu a Rady o mobilizácii Európskeho fondu na prispôsobenie sa globalizácii  /* KOM/2010/0009 v konečnom znení - NLE 2010/0002 */

	[pic] | EURÓPSKA KOMISIA |Brusel, 22.1.2010KOM(2010)9 v konečnom znení2010/0002 (NLE)NávrhROZHODNUTIE EURÓPSKEHO PARLAMENTU A RADYo mobilizácii Európskeho fondu na prispôsobenie sa globalizáciiDÔVODOVÁ SPRÁVAMedziinštitucionálna dohoda zo 17. mája 2006[1] umožňuje mobilizáciu Európskeho fondu na prispôsobenie sa globalizácii (EGF) prostredníctvom nástroja flexibility, s ročným stropom 500 mil. EUR nad rámec príslušných výdavkových kapitol finančného rámca. Podmienky týkajúce sa oprávnenosti, ktoré sa uplatňujú na finančné príspevky z fondu, sú ustanovené v nariadení Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (EGF)[2]. Toto nariadenie bolo naposledy zmenené a doplnené nariadením (ES) č. 546/2009[3], ktorým sa dočasne rozširuje rozsah pôsobnosti EGF a upravujú kritériá oprávnenosti. Zmenené a doplnené nariadenie sa uplatňuje na žiadosti doručené od 1. mája 2009.Útvary Komisie podrobne preskúmali žiadosť Litvy podanú v súlade s nariadením (ES) č. 1927/2006 a najmä v súlade s jeho článkami 1, 2, 3, 4, 5 a 6.Vec EGF/2009/017 LT/Výstavba budov1.  Litva podala žiadosť Komisii dňa 23. septembra 2009. Žiadosť bola založená na konkrétnych intervenčných kritériách podľa článku 2 písm. b) nariadenia (ES) č. 1927/2006, podľa ktorého je potrebných najmenej 500 prepustených pracovníkov v období deviatich mesiacov v odvetví NACE 2 v jednom regióne alebo v dvoch susediacich regiónoch na úrovni NUTS II, a bola podaná v lehote 10 týždňov podľa článku 5 uvedeného nariadenia.2.  Žiadosť sa týka 1 612 prepustených pracovníkov v 128 podnikoch, z ktorých všetky pôsobia v divízii 41 (výstavba budov) NACE Revision 2, pričom pomoc z EGF by sa mala poskytnúť 806 z nich.3.  Podrobné prvky daného posúdenia sú obsiahnuté v oznámení prijatom Komisiou[4].Na základe záverov vyplývajúcich z uvedeného oznámenia sa navrhuje prijať žiadosť EGF/2009/017 LT/Výstavba budov, ktorú Litva podala v súvislosti s prepúšťaním v odvetví výstavby budov, pričom bolo preukázané, že toto prepúšťanie je priamym a jasným dôsledkom globálnej finančnej a hospodárskej krízy. Navrhuje sa vytvorenie koordinovaného súboru oprávnených personalizovaných služieb, z ktorého navrhovaný požadovaný príspevok z EGF predstavuje 1 118 893 EUR (pozri ďalšiu stranu).FinancovanieCelkový ročný rozpočet EGF predstavuje 500 miliónov EUR.Suma 7 119 592 EUR už bola mobilizovaná v rámci predchádzajúcich žiadostí v roku 2010, takže k dispozícii zostáva suma 492 880 408 EUR. Výška prostriedkov, ktoré Komisia v rámci fondu navrhuje vyčleniť, vychádza z informácií poskytnutých Litvou.Na základe žiadosti Litvy o podporu z fondu, ktorá sa týka odvetvia výstavby budov, dosahuje príspevok z EGF na financovanie koordinovaného súboru personalizovaných služieb výšku 1 118 893 EUR, čo predstavuje 65 % celkových nákladov.Po zohľadnení maximálnej výšky príspevku z fondu stanovenej v súlade s článkom 10 nariadenia (ES) č. 1927/2006, ako aj rozsahu prerozdelenia rozpočtových prostriedkov, Komisia navrhuje uvoľniť z EGF celkovú sumu, ktorá je uvedená vyššie a ktorá sa pridelí v rámci výdavkovej podkapitoly 1a finančného rámca.Pri požadovanej sume pomoci zostane v EGF viac ako 25 % maximálnej ročnej sumy vyčlenenej na pokrytie potrieb počas posledných štyroch mesiacov roka, ako stanovuje článok 12 ods. 6 nariadenia (ES) č. 1927/2006.Komisia predložením tohto návrhu na uvoľnenie prostriedkov z fondu začína zjednodušený postup trialógu v súlade s bodom 28 medziinštitucionálnej dohody zo 17. mája 2006, aby sa v rámci oboch zložiek rozpočtového orgánu dosiahla dohoda o potrebe čerpania prostriedkov z fondu a o požadovanej sume. Komisia vyzýva tú z dvoch zložiek rozpočtového orgánu, ktorá na príslušnej politickej úrovni dosiahne dohodu o predbežnom návrhu na mobilizáciu ako prvá, aby o svojom úmysle informovala druhú zložku rozpočtového orgánu a Komisiu.V prípade nesúhlasu jednej z dvoch zložiek rozpočtového orgánu sa zvolá oficiálne zasadnutie trialógu.Komisia predkladá samostatne žiadosť o presun s cieľom zahrnúť do rozpočtu na rok 2010 osobitné viazané a platobné rozpočtové prostriedky, v súlade s bodom 28 medziinštitucionálnej dohody zo 17. mája 2006.2010/0002 (NLE)NávrhROZHODNUTIE EURÓPSKEHO PARLAMENTU A RADYo mobilizácii Európskeho fondu na prispôsobenie sa globalizáciiEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o fungovaní Európskej únie,so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[5], a najmä na jej bod 28,so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[6], a najmä na jeho článok 12 ods. 3,so zreteľom na návrh Európskej komisie[7],keďže:(1) Európsky fond na prispôsobenie sa globalizácií (ďalej len „EGF“) sa zriadil s cieľom poskytovať dodatočnú podporu prepusteným pracovníkom, ktorí pociťujú dôsledky veľkých štrukturálnych zmien v usporiadaní svetového obchodu, a pomôcť pri ich opätovnom začleňovaní do trhu práce.(2) Rozsah pôsobnosti EGF bol rozšírený v prípade žiadostí podaných od 1. mája 2009, aby bola zahrnutá podpora pracovníkov prepustených v dôsledku globálnej hospodárskej a finančnej krízy.(3) Medziinštitucionálna dohoda zo 17. mája 2006 umožňuje mobilizáciu EGF s ročným stropom vo výške 500 miliónov EUR.(4) Litva podala 23. septembra 2009 žiadosť o mobilizáciu prostriedkov EGF v súvislosti s prepúšťaním v odvetví výstavby budov. Táto žiadosť spĺňa požiadavky na stanovenie finančných príspevkov tak, ako sa uvádza v článku 10 nariadenia (ES) č. 1927/2006, a preto Komisia navrhuje uvoľniť prostriedky vo výške 1 118 893 EUR.(5) EGF by sa mal preto mobilizovať s cieľom poskytnúť finančný príspevok v súvislosti so žiadosťou Litvy,PRIJALI TOTO ROZHODNUTIE:Článok 1V rámci všeobecného rozpočtu Európskej únie na rozpočtový rok 2010 sa mobilizuje Európsky fond na prispôsobenie sa globalizácii (EGF) s cieľom poskytnúť sumu1 118 893 EUR vo forme viazaných a platobných rozpočtových prostriedkov.Článok 2Toto rozhodnutie nadobúda účinnosť […] dňom po jeho uverejnení v Úradnom vestníku Európskej únie .V BruseliZa Európsky parlament Za Radupredseda predseda [1] Ú. v. EÚ C 139, 14.6.2006, s. 1.[2] Ú. v. EÚ L 406, 30.12.2006, s. 1.[3] Ú. v. EÚ L 167, 29.6.2009, s. 26.[4] SEK(2010) 21 z 18.1.2010.[5] Ú. v. EÚ C 139, 14.6.2006, s. 1.[6] Ú. v. EÚ L 406, 30.12.2006, s. 1.[7] Ú. v. EÚ C […], […], s. […].


Dôležité právne oznámenie

|

52009PC0516

Návrh rozhodnutie Európskeho parlamentu a Rady, ktorým sa zrušuje rozhodnutie Rady 79/542/EHS, ktorým sa zavádza zoznam tretích krajín alebo ich častí a ktorým sa ustanovujú podmienky týkajúce sa zdravia zvierat a zdravotnej bezpečnosti a veterinárneho osvedčovania v súvislosti s dovozom určitých živých zvierat a ich čerstvého mäsa do Spoločenstva  /* KOM/2009/0516 v konečnom znení - COD 2009/0146 */

	[pic] | KOMISIA EURÓPSKYCH SPOLOČENSTIEV |Brusel, 7.10.2009KOM(2009) 516 v konečnom znení2009/0146 (COD)NávrhROZHODNUTIE EURÓPSKEHO PARLAMENTU A RADY,ktorým sa zrušuje rozhodnutie Rady 79/542/EHS, ktorým sa zavádza zoznam tretích krajín alebo ich častí a ktorým sa ustanovujú podmienky týkajúce sa zdravia zvierat a zdravotnej bezpečnosti a veterinárneho osvedčovania v súvislosti s dovozom určitých živých zvierat a ich čerstvého mäsa do SpoločenstvaDÔVODOVÁ SPRÁVATýmto pripravovaným návrhom rozhodnutia Európskeho parlamentu a Rady sa zrušuje rozhodnutie Rady 79/542/EHS z 21. decembra 1976, ktorým sa zavádza zoznam tretích krajín alebo ich častí a ktorým sa ustanovujú podmienky týkajúce sa zdravia zvierat a zdravotnej bezpečnosti a veterinárneho osvedčovania v súvislosti s dovozom určitých živých zvierat a ich čerstvého mäsa do Spoločenstva[1].Rozhodnutím 79/542/EHS sa stanovujú veterinárne podmienky na dovoz určitých živých zvierat a čerstvého mäsa a mäsových produktov z takýchto zvierat a z koňovitých, ale s vylúčením mäsových prípravkov, do Spoločenstva.Kvôli zásadným zmenám v regulačnom rámci v tejto oblasti a z dôvodov jasnosti a právnej bezpečnosti sa ustanovenia rozhodnutia 79/542/EHS stanovili v nariadení Komisie (ES) č. XX/2010 z […], ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Spoločenstva, a požiadavky na vydávanie veterinárnych osvedčení [2].Hneď ako uvedené nariadenie nadobudne účinnosť, platnosť rozhodnutia Rady sa skončí a nebude sa ďalej uplatňovať.V záujme jasnosti a transparentnosti právnych predpisov Spoločenstva by malo byť rozhodnutie 79/542/EHS explicitne zrušené s účinnosťou od uvedeného dátumu.2009/0146 (COD)NávrhROZHODNUTIE EURÓPSKEHO PARLAMENTU A RADY,ktorým sa zrušuje rozhodnutie Rady 79/542/EHS, ktorým sa zavádza zoznam tretích krajín alebo ich častí a ktorým sa ustanovujú podmienky týkajúce sa zdravia zvierat a zdravotnej bezpečnosti a veterinárneho osvedčovania v súvislosti s dovozom určitých živých zvierat a ich čerstvého mäsa do SpoločenstvaEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 37 a článok 152 ods. 4 písm. b),so zreteľom na návrh Komisie[3],so zreteľom na stanovisko Európskeho hospodárskeho a sociálneho výboru[4],so zreteľom na stanovisko Výboru regiónov[5],konajúc v súlade s postupom stanoveným v článku 251 Zmluvy[6],keďže:(1) V smernici Rady 72/462/EHS z 12. decembra 1972 o problémoch zdravotnej a veterinárnej kontroly pri dovoze hovädzieho dobytka, oviec, kôz a ošípaných, čerstvého mäsa alebo mäsových výrobkov z tretích krajín[7] sa stanovilo, že sa vypracuje zoznam krajín alebo ich častí, z ktorých majú členské štáty povoliť dovoz určitých živých zvierat a čerstvého mäsa pochádzajúceho z určitých zvierat.(2) Preto bolo prijaté rozhodnutie Rady 79/542/EHS z 21. decembra 1976, ktorým sa zavádza zoznam tretích krajín alebo ich častí a ktorým sa ustanovujú podmienky týkajúce sa zdravia zvierat a zdravotnej bezpečnosti a veterinárneho osvedčovania v súvislosti s dovozom určitých živých zvierat a ich čerstvého mäsa do Spoločenstva[8]. Uvedeným rozhodnutím sa zavádzajú hygienické podmienky na dovoz živých zvierat okrem koňovitých a na dovoz čerstvého mäsa z takýchto zvierat vrátane koňovitých, ale s vylúčením mäsových prípravkov, do Spoločenstva. V prílohách I a II k uvedenému rozhodnutiu sú tiež uvedené zoznamy tretích krajín alebo ich častí, z ktorých môžu byť dovážané určité živé zvieratá alebo čerstvé mäso z nich do Spoločenstva, ako aj vzory veterinárnych osvedčení.(3) Odo dňa prijatia uvedeného rozhodnutia sa stanovilo niekoľko nových požiadaviek týkajúcich sa zdravia zvierat a verejného zdravia v iných právnych predpisoch Spoločenstva vrátane smernice Rady 2002/99/ES zo 16. decembra 2002 ustanovujúcej pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh[9] a smernice Rady 2004/68/ES z 26. apríla 2004, ktorá ustanovuje pravidlá zdravia zvierat na dovoz a tranzit určitých živých kopytníkov do Spoločenstva a cez Spoločenstvo[10], ako aj nariadenia Európskeho parlamentu a Rady (ES) č. 852/2004 z 29. apríla 2004 o hygiene potravín[11], nariadenia Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu[12], nariadenia Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy pre organizáciu úradných kontrol produktov živočíšneho pôvodu určených na ľudskú spotrebu[13] a nariadenia Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá[14].(4) Uvedené právne predpisy Spoločenstva vytvárajú nový regulačný rámec v tejto oblasti a smernica 72/462/EHS bola tiež zrušená smernicou 2004/68/ES.(5) V článku 20 smernice 2004/68/ES sa stanovuje, že vykonávacie pravidlá stanovené v súlade s rozhodnutiami prijatými v súvislosti s dovozom živých zvierat, mäsa a mäsových produktov podľa smernice 72/462/EHS , inter alia smernica 79/542/EHS, majú zostať v platnosti, kým nebudú nahradené opatreniami prijatými v rámci nového regulačného rámca.(6) Okrem toho sa v článku 4 ods. 3 smernice Európskeho Parlamentu a Rady 2004/41/ES z 21. apríla 2004, ktorou sa zrušujú určité smernice týkajúce sa hygieny potravín a zdravotných podmienok výroby a uvádzania určitých produktov živočíšneho pôvodu určených na ľudskú spotrebu na trh[15] stanovuje, že sa až do prijatia nevyhnutných ustanovení na základe nariadení (ES) č. 852/2004, (ES) č. 853/2004, (ES) č. 854/2004 alebo smernice 2002/99/ES budú naďalej uplatňovať vykonávacie predpisy prijaté na základe smernice 72/462/EHS.(7) Nariadenie Komisie (ES) č. XX/2010 z […], ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Spoločenstva, a požiadavky na, vydávanie veterinárnych osvedčení [16] [17]obsahuje požiadavky udeľovania veterinárnych osvedčení a iné ustanovenia, ktoré zohľadňujú nový regulačný rámec a nahradzujú tie, ktoré boli stanovené v rozhodnutí 79/542/EHS. Hneď ako uvedené nariadenie nadobudne účinnosť, platnosť rozhodnutia Rady sa následne skončí a nebude sa ďalej uplatňovať.(8) V záujme jasnosti a transparentnosti právnych predpisov Spoločenstva by malo byť rozhodnutie 79/542/EHS explicitne zrušené s účinnosťou od uvedeného dátumu,PRIJALI TOTO ROZHODNUTIE:Článok 1Rozhodnutie 79/542/EHS sa zrušuje s účinnosťou od ... [doplniť dátumom uverejnenia nariadenia Komisie (ES) č. XX/2010 z […], ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Spoločenstva, a požiadavky na vydávanie veterinárnych osvedčení [18] + 20 dní – predtým článok 254 Zmluvy o ES. Je potrebné zabezpečiť, aby sa uvedené rozhodnutie zrušilo s účinnosťou od nadobudnutia účinnosti uvedeného nariadenia.]Odkazy na príslušné zrušené rozhodnutie sa vykladajú ako odkazy na nariadenie Komisie (ES) č. XX/2010 z […], ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Spoločenstva, a požiadavky na vydávanie veterinárnych osvedčení [19].Článok 2Toto rozhodnutie je určené členským štátom.V BruseliZa Európsky parlament Za Radupredseda predseda[pic][pic][pic] [1] Ú. v. ES L 146, 14.6.1979, s. 15.[2] Nariadenie Komisie (ES) č. XX/2010 z […],ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Spoločenstva, a požiadavky na vydávanie veterinárnych osvedčení bude pravdepodobne prijaté Komisiou v januári 2010 (SANCO/4787/2009).[3] Ú. v. EÚ C [...], [...], s. [...].[4] Ú. v. EÚ C [...], [...], s. [...].[5] Ú. v. EÚ C [...], [...], s. [...].[6] Ú. v. EÚ C [...], [...], s. [...].[7] Ú. v. ES L 302, 31.12.1972, s. 28.[8] Ú. v. ES L 146, 14.6.1979, s. 15.[9] Ú. v. ES L 18, 23.1.2003, s. 11.[10] Ú. v. EÚ L 139, 30.4.2004, s. 321.[11] Ú. v. EÚ L 139, 30.4.2004, s. 1.[12] Ú. v. EÚ L 139, 30.4.2004, s. 55.[13] Ú. v. EÚ L 139, 30.4.2004, s. 206.[14] Ú. v. EÚ L 165, 30.4.2004, s. 1.[15] Ú. v. EÚ L 157, 30.4.2004, s. 33.[16] Ú. v. […] L […], […], s. […].[17] Nariadenie Komisie (ES) č. XX/2010 z […], ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Spoločenstva, a požiadavky na vydávanie veterinárnych osvedčení bude pravdepodobne prijaté Komisiou v januári 2010 (SANCO/4787/2009).[18] Nariadenie Komisie (ES) č. XX/2010 z […], ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Spoločenstva, a požiadavky na vydávanie veterinárnych osvedčení , bude pravdepodobne prijaté Komisiou v januári 2010 (SANCO/4787/2009).[19] Nariadenie Komisie (ES) č. XX/2010 z […], ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Spoločenstva, a požiadavky na vydávanie veterinárnych osvedčení , bude pravdepodobne prijaté Komisiou v januári 2010 (SANCO/4787/2009).